DEN EUROPÆISKE CENTRALBANKS RETNINGSLINJE (EU) 2020/634

af 7. maj 2020

om ændring af retningslinje ECB/2014/31 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed (ECB/2020/29)

STYRELSESRÅDET FOR DEN EUROPÆISKE CENTRALBANK HAR —

under henvisning til traktaten om Den Europæiske Unions funktionsmåde, særlig artikel 127, stk. 2, første led,

under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, første afsnit, sammenholdt med artikel 3.1, første led, samt artikel 18, og

ud fra følgende betragtninger:

(1) I henhold til artikel 18.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«) kan Den Europæiske Centralbank (ECB) og de nationale centralbanker i de medlemsstater, der har euroen som valuta (herefter »de nationale centralbanker«), med henblik på at opfylde Det Europæiske System af Centralbankers mål, udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets lånetransaktioner, er fastlagt i Den Europæiske Centralbanks retningslinje (EU) 2015/510 (ECB/2014/60) (1).

(2) Ud over lempelserne af sikkerhedsstillelse, som Styrelsesrådet vedtog den 7. april 2020, vedtog Styrelsesrådet den 22. april 2020 en række supplerende afgørelser som reaktion på covid-19-pandemien. Disse nye foranstaltninger har til formål at afbøde den negative indvirkning på tilgængeligheden af sikkerhed i Eurosystemet fra eventuelle nedjusteringer af kreditvurderingerne som følge af de økonomiske virkninger af covid-19-udbruddet. Foranstaltningerne har, sammen med foranstaltningerne, der blev vedtaget den 7. april 2020, navnlig til formål at sikre, at Eurosystemets modparter fortsat vil kunne opretholde og mobilisere tilstrækkeligt med sikkerhed med henblik på at kunne deltage i Eurosystemets likviditetstilførende operationer, og at Eurosystemet således vil kunne støtte kreditgivningen til euroområdets økonomi. Deltagelse i disse operationer med denne sikkerhed bør derfor baseres på midlertidigt ændrede belånbarhedskriterier for sikkerhedsstillelse og risikostyringsforanstaltninger.

(3) Disse nye foranstaltninger er forholdsmæssige for at imødegå de alvorlige risici for prisstabiliteten, den pengepolitiske transmissionsmekanisme og de økonomiske udsigter i euroområdet, som udbruddet af covid-19 medfører.

(4) I lyset af ovenstående mener Styrelsesrådet, at Eurosystemet midlertidigt kan fortsætte med at godkende omsættelige aktiver og de udstedere af disse aktiver, som opfyldte mindstekravene til kreditkvalitet den 7. april 2020, uanset at de kreditvurderingsbureauer, der er godkendt i Eurosystemet, måtte træffe beslutning om at sænke kreditvurderingerne, så længe vurderingerne forbliver over et vist kvalitetsniveau. Samtidig mener Styrelsesrådet, at dette ikke bør påvirke godkendelseskriterierne for opkøb under ECB's programmer til opkøb af aktiver.

(5) Med henblik på at sikre en passende pengepolitisk transmissionsmekanisme og under hensyn til behovet for, at modparter i Eurosystemet, som deltager, eller vil deltage, i Eurosystemets likviditetstilførende operationer, opretholder tilstrækkeligt med sikkerhed til disse operationer, mener Styrelsesrådet, at de yderligere midlertidige foranstaltninger, som er fastsat i denne retningslinje, bør finde anvendelse indtil den første dato for førtidig tilbagebetaling under den tredje række af målrettede langfristede markedsoperationer (TLTRO-III).

(6) For at reagere omgående på den nuværende pandemi bør denne retningslinje meddeles de nationale centralbanker hurtigst muligt efter, at den er vedtaget.

(7) Retningslinje ECB/2014/31 (2) bør derfor ændres i overensstemmelse hermed —

VEDTAGET DENNE RETNINGSLINJE:

Artikel 1 Ændringer af retningslinje ECB/2014/31 Retningslinje ECB/2014/31 ændres som følger: 1) Følgende indsættes som artikel 8b: »Artikel 8b Godkendelse af visse omsættelige aktiver og udstedere, som var godkendt den 7. april 2020 1. Begreber, der er anvendt i denne artikel, har samme betydning som i retningslinje (EU) 2015/510 (ECB/2014/60). 2. Uanset bestemmelserne i artikel 59, stk. 3, artikel 71 og artikel 82, stk. 1, litra a), i retningslinje (EU) 2015/510 (ECB/2014/60), udgør omsættelige aktiver — undtagen værdipapirer af asset-backed typen — som er udstedt på eller før den 7. april 2020, og som den 7. april 2020 havde en offentlig kreditvurdering afgivet af mindst ét godkendt eksternt kreditvurderingsbureau, som opfyldte Eurosystemets minimumskrav til kreditkvalitet, belånbar sikkerhed for Eurosystemets kreditoperationer, såfremt følgende betingelser til enhver tid er opfyldt efter den 7. april 2020: a) de har en offentlig kreditvurdering afgivet af mindst ét godkendt eksternt kreditvurderingsbureau, der som minimum opfylder kreditkvalitetstrin 5 på Eurosystemets harmoniserede ratingskala, og b) de fortsætter med at opfylde alle de øvrige belånbarhedskriterier, som finder anvendelse på omsættelige aktiver, som fastsat i retningslinje (EU) 2015/510 (ECB/2014/60). For at undgå tvivl fastsættes den offentlige kreditvurdering den 7. april 2020, som omhandlet i dette stykke, af Eurosystemet på grundlag af reglerne i artikel 82, stk. 1, litra a), artikel 82, stk. 2, artikel 83, artikel 84, litra a) og b), artikel 85 og artikel 86 i retningslinje (EU) 2015/510 (ECB/2014/60). 3. Hvis det fastslås, at et omsætteligt aktiv opfylder Eurosystemets minimumskrav til kreditkvalitet den 7. april 2020 på grundlag af et godkendt eksternt kreditvurderingsbureaus vurdering af udstederen eller garanten, udgør det omsættelige aktiv belånbar sikkerhed for Eurosystemets kreditoperationer, såfremt følgende betingelser til enhver tid er opfyldt efter den 7. april 2020: a) det eksterne kreditvurderingsbureaus vurdering af udstederen af eller garanten for det omsættelige aktiv, alt efter omstændighederne, opfylder som minimum kreditkvalitetstrin 5 på Eurosystemets harmoniserede ratingskala, og b) det omsættelige aktiv fortsætter med at opfylde alle de øvrige belånbarhedskriterier, som finder anvendelse på det, som fastsat i retningslinje (EU) 2015/510 (ECB/2014/60). 4. Omsættelige aktiver — undtagen værdipapirer af asset-backed typen — udstedt efter den 7. april 2020, hvis udsteder eller garant, alt efter omstændighederne, den 7. april 2020 havde en offentlig kreditvurdering afgivet af mindst ét godkendt eksternt kreditvurderingsbureau, som opfyldte Eurosystemets minimumskrav til kreditkvalitet, udgør belånbar sikkerhed for Eurosystemets kreditoperationer, såfremt følgende betingelser til enhver tid er opfyldt efter den 7. april 2020: a) disse omsættelige aktiver har en offentlig kreditvurdering afgivet af mindst ét godkendt eksternt kreditvurderingsbureau, der som minimum opfylder kreditkvalitetstrin 5 på Eurosystemets harmoniserede ratingskala, og b) disse omsættelige aktiver opfylder alle de øvrige belånbarhedskriterier, som finder anvendelse på omsættelige aktiver, som fastsat i retningslinje (EU) 2015/510 (ECB/2014/60). For at undgå tvivl fastsættes den offentlige kreditvurdering omhandlet i litra a), i dette stykke, af Eurosystemet på grundlag af reglerne i artikel 82, stk. 1, litra a), artikel 82, stk. 2, artikel 83, artikel 84, litra a) og b), artikel 85 og artikel 86 i retningslinje (EU) 2015/510 (ECB/2014/60). 5. Særligt dækkede obligationer udstedt efter den 7. april 2020 under et program for særligt dækkede obligationer, som den 7. april 2020 selv havde en kreditvurdering afgivet af mindst ét godkendt eksternt kreditvurderingsbureau, der opfyldte Eurosystemets minimumskrav til kreditkvalitet, udgør belånbar sikkerhed for Eurosystemets kreditoperationer, såfremt: a) programmet for særligt dækkede obligationer til enhver tid efter den 7. april 2020 har en offentlig kreditvurdering afgivet af mindst ét godkendt eksternt kreditvurderingsbureau, der som minimum opfylder kreditkvalitetstrin 5 på Eurosystemets harmoniserede ratingskala, og b) disse særligt dækkede obligationer opfylder alle de øvrige belånbarhedskriterier, som finder anvendelse på dem, som fastsat i retningslinje (EU) 2015/510 (ECB/2014/60). 6. De omsættelige aktiver omhandlet i artikel 87, stk. 2 i retningslinje (EU) 2015/510 (ECB/2014/60), som den 7. april 2020 ikke havde en offentlig kreditvurdering afgivet af et godkendt eksternt kreditvurderingsbureau, men som den 7. april 2020 havde en implicit kreditvurdering udledt af Eurosystemet i overensstemmelse med reglerne i artikel 87, stk. 1 og 2, i retningslinje (EU) 2015/510 (ECB/2014/60), og som opfyldte Eurosystemets krav til kreditkvalitet, udgør belånbar sikkerhed for Eurosystemets kreditoperationer, uanset hvornår de er udstedt, såfremt følgende betingelser til enhver tid er opfyldt efter den 7. april 2020: a) udstederen eller garanten, alt efter omstændighederne, af disse omsættelige aktiver opfylder som minimum et krav til kreditkvalitet, der svarer til kreditkvalitetstrin 5 på Eurosystemets harmoniserede ratingskala, og b) disse omsættelige aktiver opfylder alle de øvrige belånbarhedskriterier, som finder anvendelse på dem, som fastsat i retningslinje (EU) 2015/510 (ECB/2014/60). 7. Uanset bestemmelserne i artikel 59, stk. 3, artikel 71 og artikel 82, stk. 1, litra b), i retningslinje (EU) 2015/510 (ECB/2014/60) udgør værdipapirer af asset-backed typen udstedt på eller før den 7. april 2020, som den 7. april 2020 havde mindst to offentlige kreditvurderinger afgivet af to forskellige godkendte eksterne kreditvurderingsbureauer, som opfyldte Eurosystemets minimumskrav til kreditkvalitet i henhold til retningslinje (EU) 2015/510 (ECB/2014/60), belånbar sikkerhed for Eurosystemets kreditoperationer, såfremt følgende betingelser til enhver tid er opfyldt efter den 7. april 2020: a) de har mindst to offentlige kreditvurderinger, afgivet af to forskellige godkendte eksterne kreditvurderingsbureauer, der som minimum opfylder kreditkvalitetstrin 4 på Eurosystemets harmoniserede ratingskala, og b) de fortsætter med at opfylde alle de øvrige belånbarhedskriterier, som finder anvendelse på værdipapirer af asset-backed typen, som fastsat i retningslinje (EU) 2015/510 (ECB/2014/60). For at undgå tvivl finder kravene, der er fastsat i artikel 3, stk. 1, litra a)-d), og artikel 3, stk. 4, i denne retningslinje ikke anvendelse på de værdipapirer af asset-backed typen, der er omhandlet i dette stykke. 8. Værdipapirer af asset-backed typen, som den 7. april 2020 var godkendt af Eurosystemet som belånbar sikkerhed i henhold til artikel 3, stk. 1, i denne retningslinje, forbliver med at være belånbare, såfremt følgende betingelser til enhver tid er opfyldt efter den 7. april 2020: a) de har to offentlige kreditvurderinger, der mindst opfylder kreditkvalitetstrin 4 på Eurosystemets harmoniserede ratingskala, som er afgivet af to godkendte eksterne kreditvurderingsbureauer, og b) de fortsætter med at opfylde alle de øvrige krav, som finder anvendelse på dem i henhold til artikel 3, stk. 1, (undtagen kreditvurderingsniveauet), artikel 3, stk. 2a, og artikel 3, stk. 4, i denne retningslinje. For at undgå tvivl finder artikel 3, stk. 2, og artikel 3, stk. 5 i denne retningslinje ikke anvendelse på de værdipapirer af asset-backed typen, der er omhandlet i dette stykke. 9. Så længe de fortsætter med at være godkendt som belånbar sikkerhed af Eurosystemet i henhold til denne artikel, er de omsættelige aktiver, herunder særligt dækkede obligationer som omhandlet i stk. 2-6, underlagt de haircuts, som er fastsat i bilag IIb til denne retningslinje. Værdipapirerne af asset-backed typen omhandlet i stk. 7 og 8 er underlagt de haircuts, som er fastsat i bilag IIa til denne retningslinje. Haircuttene beregnes på grundlag af den aktuelle kreditvurdering på en given dag efter den 7. april 2020 i overensstemmelse med reglerne vedrørende rangordnen for eksterne kreditvurderingsbureauers kreditvurderinger, som fastsat i artikel 83-88 i retningslinje (EU) 2015/510 (ECB/2014/60). 10. Ud over de haircuts, som er fastsat i stk. 9, finder følgende yderligere haircuts anvendelse: a) Værdipapirer af asset-backed typen, særligt dækkede obligationer og usikrede gældsinstrumenter udstedt af kreditinstitutter, som vurderes teoretisk i overensstemmelse med reglerne i artikel 134 i retningslinje (EU) 2015/510 (ECB/2014/60), underlægges et yderligere haircut i form af en værdinedskrivning på 4 %, b) særligt dækkede obligationer, der anvendes til eget brug, underlægges et yderligere haircut på i) 6,4 % for værdien af gældsinstrumenter, der henføres til kreditkvalitetstrin 1 og 2 og ii) 9,6 % for værdien af gældsinstrumenter, der henføres til kreditkvalitetstrin 3, 4 og 5, c) med henblik på litra b) betyder »særligt dækkede obligationer, der anvendes til eget brug« en modparts indgivelse eller anvendelse af særligt dækkede obligationer, der er udstedt eller garanteret af modparten selv eller af enhver anden enhed, med hvilken modparten har snævre forbindelser, som fastsat i overensstemmelse med artikel 138 i retningslinje (EU) 2015/510 (ECB/2014/60), d) hvis det yderligere haircut, som omhandlet i litra b), ikke kan anvendes som følge af sikkerhedsstyringssystemet hos en national centralbank, en trepartsagent eller TARGET2-Securities til automatisk sikkerhedsstillelse, skal det yderligere haircut i disse systemer eller på disse platforme anvendes på hele udstedelsesværdien af den særligt dækkede obligation, der anvendes til eget brug. 11. For at undgå tvivl er bestemmelserne i denne artikel uafhængige af og skal ikke tages i betragtning ved vurderingen af, hvorvidt kriterierne for opkøb under programmet til opkøb af den offentlige sektors aktiver på det sekundære marked (PSPP) (*1), det tredje program vedrørende køb af særligt dækkede obligationer (CBPP3) (*2), programmet til opkøb af værdipapirer af asset-backed typen (ABSPP) (*3), programmet til opkøb af virksomhedsobligationer (CSPP) (*4) og opkøbsprogrammet i forbindelse med den pandemiske nødsituation (PEPP) (*5) er opfyldt. (*1) Den Europæiske Centralbanks afgørelse (EU) 2020/188 af 3. februar 2020 om et program til opkøb af den offentlige sektors aktiver på det sekundære marked (omarbejdning) (ECB/2020/9) (EUT L 39 af 12.2.2020, s. 12)." (*2) Den Europæiske Centralbanks afgørelse (EU) ECB/2020/187 af 3. februar 2020 om indførelse af det tredje program vedrørende køb af særligt dækkede obligationer (ECB/2020/8) (EUT L 39 af 12.2.2020, s. 6)." (*3) Den Europæiske Centralbanks afgørelse (EU) 2015/5 af 19. november 2014 om indførelse af programmet vedrørende køb af værdipapirer af asset-backed typen (ECB/2014/45) (EUT L 1 af 6.1.2015, s. 4)." (*4) Den Europæiske Centralbanks afgørelse (EU) 2016/948 af 1. juni 2016 om indførelse af programmet til opkøb af virksomhedsobligationer (ECB/2016/16) (EUT L 157 af 15.6.2016, s. 28)." (*5) Den Europæiske Centralbanks afgørelse (EU) 2020/440 af 24. marts 2020 om et midlertidigt opkøbsprogram på foranledning af den pandemiske nødsituation (ECB/2020/17) (EUT L 91 af 25.3.2020, s. 1).«" 2) Bilag IIa affattes således: »BILAG IIa Haircut-niveauer (i %), der anvendes på værdipapirer af asset-backed typen, som er belånbare i henhold til denne retningslinjes artikel 3, stk. 2, og artikel 8b Kreditkvalitet Vægtet gennemsnitlig levetid (*6) Haircut Trin 3 (0,1) 4,8 [1,3) 7,2 [3,5) 10,4 [5,7) 12,0 [7,10) 14,4 [10, ∞) 24,0 Trin 4 [0,1) 11,2 [1,3) 15,2 [3,5) 18 [5,7) 24,8 [7,10) 30,4 [10, ∞) 43,2 3) Bilag IIb affattes således: »BILAG IIb Haircut-niveauer (i %), der anvendes på omsættelige aktiver, undtagen værdipapirer af asset-backed typen omhandlet i artikel 8a og 8b Kategori I Kategori II Kategori III Kategori IV Kreditkvalitet Restløbetid (år) (*7) Fast og flydende kuponrente Nulkuponrente Fast og flydende kuponrente Nulkuponrente Fast og flydende kuponrente Nulkuponrente Fast og flydende kuponrente Nulkuponrente Trin 4 [0-1) 6,4 6,4 8 8 12,8 12,8 20 20 [1-3) 9,6 10,4 12 15,2 16 18,4 28 30 [3-5) 11,2 12 16 20 19,2 23,6 33,6 37,2 [5-7) 12,4 13,6 20 24,8 22,4 28,4 36,8 40,4 [7-10) 13,2 14,4 21,6 28,4 24,8 32 40 44,8 [10,∞) 14,4 16,8 23,2 31,6 26,4 34,8 41,6 46,8 Trin 5 [0-1) 8 8 12 12 22,4 22,4 24 24 [1-3) 11,2 12 16 19,2 25,6 28 32 34 [3-5) 13,2 14 22,4 26,4 28,8 33,2 38,4 42 [5-7) 14,4 15,6 27,2 32 31,6 37,6 43,2 46,8 [7-10) 15,2 16,4 28,8 35,6 33,2 40,4 46,4 51,2 [10,∞) 16,4 18,8 30,4 38,8 33,6 42 48 53,2

Artikel 2 Referencedata der skal anvendes Ved fastsættelsen af, om kreditkvalitetskravene, som finder anvendelse på de aktiver, udstedere og garanter, der er omhandlet i artikel 8b, stk. 2-8 i retningslinje ECB/2014/31 er opfyldt i perioden fra den 7. april 2020 til den 18. maj 2020, skal de nationale centralbanker lægge de af ECB tilvejebragte referencedata, som er relevante for de pågældende aktiver, udstedere og garanter den 7. april 2020, til grund.

Artikel 3 Virkning og gennemførelse 1. Denne retningslinje får virkning på den dato, hvor den meddeles de nationale centralbanker og forbliver i kraft indtil den 29. september 2021. 2. De nationale centralbanker træffer de nødvendige foranstaltninger for at opfylde artikel 1 i denne retningslinje og anvender dem fra den 18. maj 2020. De skal senest den 11. maj 2020 fremsende meddelelse til ECB om, hvilke tekster og midler der vedrører disse foranstaltninger. 3. De nationale centralbanker skal opfylde artikel 2 i denne retningslinje fra datoen, hvor denne retningslinje får virkning.

Artikel 4 Adressater Denne retningslinje er rettet til alle centralbanker i Eurosystemet.

Udfærdiget i Frankfurt am Main, den 7. maj 2020. For ECB's Styrelsesråd Formand for ECB Christine LAGARDE

(1) Den Europæiske Centralbanks retningslinje (EU) 2015/510 af 19. december 2014 om gennemførelse af Eurosystemets pengepolitiske ramme (retningslinjen om dokumentationsgrundlaget) (ECB/2014/60) (EUT L 91 af 2.4.2015, s. 3).

(2) Den Europæiske Centralbanks retningslinje ECB/2014/31 af 9. juli 2014 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed og om ændring af retningslinje ECB/2007/9 (EUT L 240 af 13.8.2014, s. 28).

(*6) Dvs. [0-1) en vægtet gennemsnitlig løbetid på under et år, [1-3) en vægtet gennemsnitlig løbetid på et år eller over et år, men under tre år osv.

(*7) Dvs. [0-1) en restløbetid på under et år, [1-3) en restløbetid på et år eller over et år, men under tre år osv.